রুমানা আহমেদ
রুমানা আহমেদ (জন্ম: ২৯ মে, ১৯৯১) খুলনা জেলায় জন্মগ্রহণকারী বিশিষ্ট বাংলাদেশী মহিলা ক্রিকেটার। বাংলাদেশ জাতীয় মহিলা ক্রিকেট দলের পক্ষে আন্তর্জাতিক ক্রিকেট খেলে থাকেন। ডানহাতি ব্যাটসম্যান এবং ডানহাতি লেগ ব্রেক বোলার তিনি। রুমানা বাংলাদেশের সেরা মহিলা অল-রাউন্ডারদের মধ্যে অন্যতম। বাংলাদেশের মহিলা ক্রিকেটের ইতিহাসে প্রথম ওডিআই হ্যাট্রিক করার বিরল কীর্তিগাথার রচয়িতা তিনি।